கோவலில் சாவோ ஜோவா திருவிழாவிற்காக செய்யப்பட்ட அலங்கார கிரீடங்கள் அணிந்த ஒருவர்
**சாவோ ஜோவோ** அல்லது **சாவோ ஜோனோ** (Sao Joao or São João) என்பது ஒரு கத்தோலிக்க திருவிழாவாகும். இது கோவாவில் அசாதாரண முறையில் கொண்டாடப்படுகிறது. புனித திருமுழுக்கு யோவானுக்கு அஞ்சலி செலுத்தும் விதமாக மக்கள் கிணறுகள், நீரோடைகள் மற்றும் குளங்களில் நீந்துகிறார்கள். இது ஒவ்வொரு ஆண்டும் சூன் 24 அன்று நிகழ்கிறது.

பின்னணி
-------

சாவோ ஜோவோ திருவிழா என்பது புனித திருமுழுக்கு யோவானின் பிறந்த நாளைக் கொண்டாடும் ஒரு நிகழ்வாகும். இவர் கிறிஸ்துவின் முன்னோடியாக வந்த இறைவாக்கினரும், கிறிஸ்தவ சமயத்தில் முக்கிய நபரும் ஆவார். இறைமகன் இயேசுவின் தாயான மரியாளின் உறவினரான  இவர், யோர்தான் நதியில் திருமுழுக்கு கொடுத்து வந்தார்.  எனவே மற்ற 'யோவான்'களிடம் இருந்து, இவரைப் பிரித்து அடையாளப்படுத்தும் விதமாக 'திருமுழுக்கு' என்ற அடைமொழி இவரது பெயரோடு இணைக்கப்பட்டுள்ளது. இசுலாமில் இவர் *யஹ்யா* என்ற பெயரால் அழைக்கப்படுகிறார். இந்த விருந்து சூன் 24 அன்று கொண்டாடப்படுகிறது. திருமுழுக்கு யோவானின் பிறப்பு பற்றிய செய்தி, லூக்கா நற்செய்தியில் பின்வருமாறு கூறப்பட்டுள்ளது: 

யூதேய நாட்டில் ஏரோது அரசனாக இருந்த காலத்தில், அபியா வகுப்பைச் சேர்ந்த செக்கரியா என்னும் பெயர் கொண்ட குரு ஒருவர் இருந்தார். அவர் மனைவி ஆரோனின் வழி வந்தவர்; அவர் பெயர் எலிசபெத்து. அவர்கள் இருவரும் கடவுள் பார்வையில் நேர்மையானவர்களாய் விளங்கினார்கள். ஆண்டவருடைய அனைத்துக் கட்டளைகளுக்கும் ஒழுங்குகளுக்கும் ஏற்பக் குற்றமற்றவர்களாய் நடந்து வந்தார்கள். அவர்களுக்குப் பிள்ளை இல்லை; ஏனெனில், எலிசபெத்து கருவுற இயலாதவராய் இருந்தார். மேலும் அவர்கள் வயது முதிர்ந்தவர்களாயும் இருந்தார்கள். ஆண்டவரின் திருக்கோவிலுக்குள் செக்கரியா தூபம் காட்டுகிற வேளையில், அங்குத் தோன்றிய வானதூதர் கபிரியேல் அவரை நோக்கி, "செக்கரியா, உமது மன்றாட்டு கேட்கப்பட்டது. உம் மனைவி எலிசபெத்து உமக்கு ஒரு மகனைப் பெற்றெடுப்பார்; அவருக்கு யோவான் எனப் பெயரிடுவீர். அவர் ஆண்டவர் பார்வையில் பெரியவராய் இருப்பார்.  இயேசுவின் பிறந்த பண்டிகையான கிறிஸ்துமஸுக்கு ஒன்பது மாதங்களுக்கு முன்பே நற்செய்தி அறிவிப்பு நிகழ்கிறது.

கோவாவில் சாவோ ஜோவோவின் விருந்து வழக்கமாக பருவமழை தொடங்கிய ஆண்டின் காலத்துடன் ஒத்துப்போகிறது. சுற்றுப்புறங்களில் புதிய பசுமை மற்றும் பூக்கள் பூக்கின்றன. மேலும் கிணறுகள் மற்றும் பிற நீர்நிலைகள் நிரம்பியிருக்கும். இதன் விளைவாக, கோவாவில் திருமுழுக்கு யோவானின் பிறந்த கொண்டாட்டம் மழைக்காலத்தை கொண்டாடும் கூறுகளை இணைத்துக்கொள்ளும் வகையில் உருவாகியுள்ளது. கிணறுகள் மற்றும் குளங்களில் குதிப்பது குழந்தை கருப்பையில் பாய்வதையும், யோர்தான் நதியில் ஞானஸ்நானம் பெறுவதையும் குறிக்கிறது.  பூக்களால் செய்யப்பட்ட கிரீடங்களை அணிந்துகொள்வது, மற்றும் தாவரங்களால் செய்யப்பட்ட பிற அலங்காரங்கள் மற்றும் ஆடைகளை திருமுழுக்கு யோவான் துணியால் செய்யப்பட்ட ஆடைகளுக்கு பதிலாக இயற்கை உறைகளை அணிந்திருந்தார் என்பதற்கு ஒரு ஒப்புதலும் கூட.

கொண்டாட்டத்தின் வடிவம்
----------------------

சாவோ ஜோவாவின் விருந்து ஒரே நாளில் கத்தோலிக்க உலகம் முழுவதும் கொண்டாடப்பட்டாலும், உலகில் கோவா மட்டுமே கிணறுகளில் குதித்து குறிக்கப்படும் ஒரே இடமாகும் . இந்த நாளில், மக்கள் குழுக்கள் குமோட், மதலேம் மற்றும் கன்சலெம் போன்ற கருவிகளுடன் பாரம்பரிய பாடல்களைப் பாடுகின்றனர்.

 கோவாவின் *சாலிகாவோவில்* உள்ள *கிராமவாசிகள்* கோவாவில் சாவோ ஜோவா திருவிழாவின் போது அனைவருக்கும் உணவு பரிமாறுகிறார்கள்

மேற்கோள்கள்
-----------

1. ↑  லூக்கா 1:36 "உம் உறவினராகிய எலிசபெத்தும் தம் முதிர்ந்த வயதில் ஒரு மகனைக் கருத்தரித்திருக்கிறார்."
2. ↑  Crossan, John Dominic (1998). *The Essential Jesus*. Edison: Castle Books; p. 146
3. ↑  லூக்கா 1:5-7
4. ↑  "Butler, Alban. *Lives of the Saints*". 2017-12-25 அன்று மூலம் பரணிடப்பட்டது. 2020-12-05 அன்று பார்க்கப்பட்டது.
5. ↑
6. ↑  Chari, Mridula. "Goa's feast of São João has wild flowers, feni – and jumping into wells" (in en-US). *Scroll.in*. .

வெளி இணைப்புகள்
---------------

* Sao Joao: A festival in Goa celebrated by jumping into wells and lakes; Sonali Pimputkar in *FPJ*
* Five things you didn't know about Sao Joao in Goa, Lyndon J Pinto பரணிடப்பட்டது 2020-11-17 at the வந்தவழி இயந்திரம்
* India's other water festival, Sao Joao. Hippie In Heels.
* Video
* Video
* Săo Joăo - Song and lyrics by C Alvares and Star Of Arrosim